alexandrainst/scandi-wiki huggingface dataset:
Tommie Smith

Tommie Smith (født 6. juni 1944) er en amerikansk tidligere friidrettsutøver. Han vant 200 meter under OL 1968 i Mexico by, og satte samtidig ny verdensrekord med tiden 19,83.

Sammen med bronsevinneren på 200 meter, John Carlos, viste han Black Power-hilsenen under sommer-OL i 1968, under seiersseremonien. Løperne ble kastet ut av laget og utvist fra OL-landsbyen, men i ettertid er Carlos' og Smiths markering regnet blant en av de viktigste milepælene innen den amerikanske borgerrettsbevegelsen.

Referanser

Eksterne lenker 
 
 

Sprintere fra USA
Olympiske mestere for USA
Medaljevinnere under Sommer-OL 1968
Deltakere for USA under Sommer-OL 1968
Friidrettsutøvere under Sommer-OL 1968
Personer fra Red River County i Texas
Personer fra Kings County i California

Verdensrekordsettere i friidrett
Yssouf Koné

Yssouf Koné (født 19. februar 1982 i Korhogo, Elfenbenskysten) er en burkinsk-ivoriansk tidligere fotballspiller som sist spilte for Vålerenga. Fram til slutten av 2010 spilte han for den rumenske klubben CFR Cluj.

Koné dro til US Lecce som 16-åring, før ferden gikk videre til Kina og Qingdao Hailifeng. Etter noen år i Kina dro han til Raja Casablanca, og etter hvert ble han lånt ut til Safi.

Grunnen til at Koné har landskamper for Burkina Faso, og ikke , er at hans besteforeldre er fra Burkina Faso.

Da Rosenborg var på Gran Canaria i januar 2006, prøvespilte spissen for klubben, men selv etter et flott mål mot Brøndby, og godt spill både mot Djurgården og Pohang Steelers, ble Koné veid og funnet for lett for en plass i RBKs stall. Noen dager etter at Koné hadde fått nei fra Rosenborg-ledelsen ombestemte lederne i RBK seg, og Koné ble kjøpt for cirka 4 millioner kroner. 

Oppholdet i Rosenborg ble en blandet opplevelse for Koné. I konkurranse med Steffen Iversen fikk han bare én kamp fra start i 2006-sesongen. 2007-sesongen ble preget av en skade som ødela sesongen fram til sommeren. Han kom imidlertid tilbake, og i august måned scoret han 9 mål på 8 kamper. Resten av sesongen spilte han fra start av i alle kampene. Også i Champions League markerte han seg, der han scoret 6 mål på 8 kamper. 

I juli 2008 ble han solgt til rumenske CFR Cluj. Her scoret han 16 mål på 51 kamper, og ble seriemester i 2009-10-sesongen. I januar 2011 returnerte han til Norge, og signerte for Vålerenga. I januar 2013 kunngjorde klubben at man hadde blitt enige om å avslutte kontraktsforholdet.

Referanser

Eksterne lenker 
 
 Profil hos Vålerenga Fotball

Ivorianske fotballspillere
Fotballspillere for Rosenborg BK
Fotballspillere for Vålerenga Fotball
Utenlandske fotballspillere i Norge
MS «Saga»

MS «Saga», fra 1994 til 2020 MS «Stena Saga», er et roro- og passasjerskip som inntil 2020 var eid av det svenske rederiet Stena Roro. Hun trafikkerte ruten Oslo–Frederikshavn fra 1994 til 2020. Skipet ble bygget i 1981, og ble bygget om i 1991, 1995, 2000, 2002–2005, 2005–2006, 2009 og 2011. «Stena Saga» har 593 lugarer og en passasjerkapasitet på 2 000 personer. På nattseilingene fra Oslo kunne «Stena Saga» ha med 1946 passasjerer. Hun opererer i dag på ruten mellom Ancona i Italia og Dürres i Albania.

Den 19. mars 2020 bekreftet Stena Line nedleggelse av ruta Oslo–Frederikshavn etter 40 års drift. Den utløsende grunnen var store økonomiske tap etter koronaviruspandemien samme år. Stena Saga ble lagt i opplag i Uddevalla, og etterhvert flagget ut til Kypros og omdøpt «Saga». I Uddevalla lå hun i opplag i over ett år med uviss skjebne.

Sommeren 2021 ble det bekreftet at det italienske rederiet Adria Ferries hadde chartret «Saga» for å trafikkere sin linje mellom Ancona (IT) og Dürres (AL), i første omgang under sommermånedene.

Referanser

Bildegalleri

Eksterne lenker 
 
 
 Om Stena Saga på rederiets nettside
 (se) http://www.faktaomfartyg.se/silvia_regina_1981.htm Bilder og komplett historikk

Saga
Skip fra 1981
Skip bygget i Finland
Artikler i sjøfart-prosjektet
Valdiviajordskjelvet i 1960

Valdiviajordskjelvet i 1960, kanskje bedre kjent som Det store jordskjelvet i Chile, inntraff i den sørlige delen av landet den 22. mai 1960. Det var relativt få omkomne, da jordskjelvet rammet store ubebodde deler av landet, i tillegg til at de fleste husene var laget av tre. Dette medfører at husene «danser» når det utsettes for et jordskjelv. Over 2000 døde, 3000 ble skadet og to millioner ble husløse.

Skjelvet målte 9,5 på Richters skala, og ble utløst ved at Nazcaplaten (havbunnsplate) og Den søramerikanske platen (kontinentalplate) forskjøv seg i forhold til hverandre. Den relative bevegelsen mellom de to platene var på ca. 10 meter.

Dette er det sterkeste jordskjelvet som noen gang er blitt registrert gjennom tidene.

Referanser 

Jordskjelv på 1900-tallet
Hendelser i 1960
Chiles historie
1960 i Chile
Jordskjelv i Chile
Gene Simmons

Gene Simmons (født Chaim Witz  25. august 1949 i Haifa i Israel) er bassist og vokalist i heavy metal-bandet Kiss. Simmons kom til USA i 1957 fra Israel og byttet navn til Eugene Klein, og så senere til Gene Klein og Gene Simmons. Sammen med Paul Stanley startet han i 1970 bandet Rainbow, som senere skiftet navn til Wicked Lester. Dette bandet fikk en viss popularitet i New York, men hadde stadige utskiftninger av bandmedlemmer. Etter at Simmons og Stanley fikk med seg Ace Frehley og Peter Criss i 1972, skiftet bandet navn til Kiss tidlig i 1973.

Privat 
Simmons er kjent for sine mange elskere og skal etter egne utsagn ha nedlagt over 5 000 kvinner. Han har hatt forhold med blant andre Diana Ross, Cher og  Liv Ullmann. Han datet Playboy-bunnyen Shannon Tweed i 28 år før han giftet seg med henne 1. oktober 2011 på Beverly Hills Hotel i Beverly Hills. Han er for tiden bosatt i en gigantisk villa i Hollywood sammen med kona og deres to barn Nick (født 22. januar 1989) og Sophie (født 7. juli 1992). Simmons har alltid vært avholdsmann.

Moren Flóra Kovacs vokste opp i Ungarn og overlevde holocaust der.

TV/Film 
Simmons deltok i TV-serien Rock School i 2005, der han var musikklærer for en skoleklasse på en erke-engelsk skole og lærte dem til å bli «rockere». TV-serien kulminerer med at skoleklassen varmer opp for Motörhead. Reality-serien Gene Simmons Family Jewels startet i 2006 og gikk i syv sesonger. Serien går nærmere inn på investoren og familiemannen Simmons. Sesong syv sluttet med bryllupet hans. Simmons har uttalt at Kiss vil arrangere et «Kiss Idol» for å rekruttere arvtagere til bandet, fordi «Kiss skal vare evig». Han spiller også seg selv i en episode av CSI. Episoden heter "Long road home" og er episode nummer 17 i den 14. sesongen av serien. Den var første gang på lufta 12. mars 2014. I Norge gikk episoden på lufta på TV Norge 14. mai 2014.
Du har kanskje sett han spille seg selv i krimserien Castle, sesong 3 episode 22: To Love and Die in L.A.

Gene Simmons har hatt roller i flere filmer, der de viktigste er "Runaway" fra 1984 med Tom Selleck og "Wanted Dead or Alive" fra 1987 med Rutger Hauer.

Referanser

Eksterne lenker 
 
 
 
 

Bassister fra USA
Kiss-medlemmer
Medlemmer av Rock and Roll Hall of Fame (gruppemedlem)
Personer fra USA født i Israel
Personer fra New York City
Personer fra Haifa
Bloggere
Tularemi

Tularemi (harepest) er en alvorlig infeksjonssykdom forårsaket av bakterien Francisella tularensis. Den kan ha utbrudd med års mellomrom. Tularemi rammer hovedsakelig ville dyr, særlig hare og smågnagere, særlig lemen og mus. Bakterien kan overføres til mennesker som zoonose ved direkte eller indirekte kontakt med døde gnagere, deres avføring eller av vann, forurenset av døde gnagere. Det finnes flere undergrupper av bakterien, der de amerikanske gir alvorligere sykdom enn de eurasiske.

Smittekilder
Man kan bli infisert ved hudkontakt med gnagere selv om en ikke har sår på hendene, dyrebitt (syke harer kan være aggressive), støv fra pels og ekskrementer. En annen vanlig kilde er vann fra dårlig stelte private brønner. Bakteriene kan i tillegg overføres til mennesker via mygg og flått; her er en betydelig forskjell i epidemiologien mellom Sverige og Norge, overføring av myggbitt er vanlig i Sverige, sjelden i Norge. Sykdommen kan også overføres til sau, men dette er ikke rapportert i Norge. Tularemi kan imidlertid ikke smitte fra person til person

Sykdommen

Hos mennesker
Tiden fra smittestoffet kommer inn i kroppen til sykdom utvikles er oftest 3-5 dager, men spenner fra 1 til 21 dager. Det forekommer flest tilfeller av harepest hos mennesker i Norden om høsten og vinteren, samt i «smågnagerår». Harepest gikk tidligere under navnet lemenfeber eller lemenpest.

Symptomene varierer med smittemåten. 
 Hudsmitte gir gjerne sår og utslett på hendene. Såret kan oppstå uten forutgående skade, har en vollformet kant, gror ikke og er smertefull. Lymfeknuter som drenerer fra såret er ofte hovne og øm. Feber, hodepine og brekninger er vanlig. 
 Smitte gjennom mat og vann gir smertefull, sår hals/svelg/mandler med lokal lymfeknutehevelse. 
 Innånding kan gi symptomer på lungebetennelse. 
 I noen tilfeller oppstår en tyfoid form av harepest der feber og dårlig allmenntilstand er hovedsymptomer, etterhvert eventuell diaré og magesmerter. Disse pasienter har gjerne underliggende alvorlige sykdommer, formen er vanligst med den amerikanske formen av bakterien.

Harepest krever medisinsk behandling med antibiotika. Det finnes ingen vaksine. 

Antall tilfeller i Norge svinger sterkt med antall smågnagere, men også med lokale utbrudd, ofte rundt forurensede vannkilder.

Hos gnagere
Dødeligheten hos gnagere kan være svært høy, særlig hos hare. Reduksjoner av bestander med 80-90% har blitt observert.

Referanser

Eksterne lenker
 Folkehelseinstituttets smittevernhåndbok om tularemi 

Bakterielle infeksjoner
Zoonoser
Hepatitt

Hepatitt er det latinske navnet for betennelse i leveren.

Hepatitt er karakterisert av at inflammatoriske celler er til stede i vevet til organet. Hepatitt kan oppstå uten symptomer, men kan føre til gulsott (en gul misfarging av huden, slimhinner og øynene), dårlig appetitt og tretthet. Avhengig av årsaken, kan det manifestere seg enten som en akutt eller som en kronisk sykdom. Akutt hepatitt kan være gå over av seg selv, men det kan også utvikle seg til kronisk hepatitt, eller kan føre til akutt leversvikt i sjeldne tilfeller. Kronisk hepatitt kan ha ingen symptomer, men kan også utvikle seg over tid til skrumplever (arrdannelse i leveren) og kronisk leversvikt.

På verdensbasis er viral hepatitt den vanligste årsaken betennelse i leveren, tett fulgt av alkoholisk leversykdom og ikke-alkoholisk leversykdom. Andre mindre vanlige årsaker til hepatitt inkluderer autoimmune sykdommer, inntak av giftige stoffer, visse medisiner (for eksempel paracetamol), noen industrielle organiske løsemidler, og planter.

Ordet er avledet fra det greske ordet Hepar (ἧπαρ), som betyr «lever», og suffikset -itis (-ῖτις), som betyr «betennelse».

Symptomer 
Symptomer på hepatitt kan være magesmerter, gulsott, mørk urin og feber.

Referanser

Eksterne lenker 
 Pasienthåndboka.no om hepatitt
 National Hepatitis C Program U.S. Department of Veterans Affairs
 FRI om hepatitt

Sykdommer
MS «Stena Carisma»

«Stena Carisma» er en hurtigbåt i eie av Stena Line som trafikkerte ruten Göteborg–Frederikshavn fra 1. april til 1. oktober. I 2013 ble skipet satt i opplag grunnet store drivstoffkostnader. «Stena Jutlandica» og «Stena Danica» ble en kort tid brukt på Göteborg–Fredrikshavn-ruten når «Stena Carisma» lå i opplag.

Stena Line Carisma - Express brukes nå igjen som høyhastighetsferge på ruten Gøteborg - Frederikshavn.

Skipet ble bygd i 1997 i Kristiansand som et av de siste i Stena HSS (High Speed Sea-service). Den er mindre enn den første serien HSS bestående av «Stena Voyager» og «Stena Explorer». Den opererte som en relativt rask passasjerkatamaran med en fart opp til 40 knop, med en bredde på 30 meter (2 meter bredere enn «Stena Saga») og en lengde på 88 meter.

Referanser

Kilder 
 HSS Stena Carisma på faktaomfartyg.se

Eksterne lenker 
 
 

Carisma
Skip fra 1997
1997 i Norge
Skip bygget i Norge
Artikler i sjøfart-prosjektet
MS «Stena Carrier»

«Stena Carrier» er et skip i eie av Stena Line som tidligere trafikkerte ruten Göteborg–Travemünde.

Kilder 
 MS Stena Carrier på schiffspotter.de

Eksterne lenker 
 
 

Svenske ferger
Skip fra 2004
2004 i Italia
Skip bygget i Italia
Artikler i sjøfart-prosjektet
MS «Stena Freighter»

«Stena Freighter» er et roroskip som trafikkerte ruten Göteborg–Travemünde fra 2004 til 2011 for Stena Line.

Kilder 
 MS Stena Freighter på schiffspotter.de

Eksterne lenker 
 
 

Freighter
Skip fra 2004
2004 i Kroatia
Skip bygget i Kroatia
Artikler i sjøfart-prosjektet
MS «Stena Discovery»

MS «Stena Discovery» er en hurtiggående ferge som var i eie av Stena Line fram til 2009 og trafikkerte ruten Hoek van Holland-Harwich.

Kilder  
 HSS Stena Discovery på faktaomfartyg.se

Eksterne lenker 
 
 

Discovery
Skip bygget i Finland
Skip fra 1997
Artikler i sjøfart-prosjektet
MS «Stena Europe»

MS «Stena Europe» er et skip i eie av Stena Line som trafikkerer ruten Fishguard-Rosslare.

Kilder 
 M/S Kronprinsessan Victoria på faktaomfartyg.se

Eksterne lenker 
 

Svenske ferger
Skip fra 1981
Skip bygget i Sverige
Artikler i sjøfart-prosjektet
Eosinofil granulocytt

Eosinofile granulocytter produseres i beinmargen og utgjør 2-4% av sirkulerende leukocytter. I et mikroskop ser man med vanlig Giemsa-farging cytoplasma med karakteristiske røde granulae (lysosomer).

Eosinofile er delaktige i bekjempelse av parasittære reaksjoner, og spiller også en sentral rolle i allergiske reaksjoner.

Cellene binder og fagocyterer antistoff-antigenkomplekser av IgE-type. Granulae i cytoplasma inneholder lysosomale enzymer, peroksidaser og proteiner som hemmer degranulering av mastceller og nøytraliserer fritt histamin. Disse finnes særlig i tykktarm, lunger, dermis (lærhud) og i genitalia.

Sirkulerende eosinofile granulocytter har en levetid på 8-10 dager.

Hematologi
Immunologi
Hoek van Holland

Hoek van Holland er en havneby sør i Nederland, og ligger på kysten til Nordsjøen. Hoek van Holland dekker et område 16.7 km² (hvorav 13.9 km² er landjord).
Antall innbyggere i byen er omtrent 9 400 (1. januar 1999).

Det er regelmessig fergetrafikk mellom Hoek van Holland og Harwich i England, som blir drevet av Stena Line.

Nærliggende tettsteder
Monster
's-Gravenzande 
Naaldwijk 
Maassluis

Bilder

Byer i Zuid-Holland
Havnebyer i Nederland
Havnebyer ved Nordsjøen
Pan Africanist Congress

Pan Africanist Congress, senere kalt Pan Africanist Congress of Azania  eller PAC var en del av den sørafrikanske frigjøringsbevegelsen og er i dag et mindre sørafrikansk parti.

Historie
PAC ble grunnlagt i 1959 av utbrytere fra African National Congress (ANC). ANC planla en samarbeid med kommunister og andre grupper som ved siden av svarte også omfattet hvite og fargede, for det meste fra South African Comunist Party, (SACP). Dette samarbeidet manifesterte seg i en avtale mellom de forskjellige grupper, den såkalte Freedom Charter. Utbryterne, som dannet PAC, ønsket en svart nasjonalistisk og klarere konfronterende linje mot de hvite. 

PAC ble ledet av en av ANCs fremste ledere, Robert Sobukwe. Den 21. mars 1960 holdt PAC en ikke-voldelig demonstrasjon i townshipen Sharpeville. Politiet skjøt mot demonstrantene og 69 mennesker ble drept og 186 mennesker såret, de fleste viste seg å være skutt i ryggen. Hendelsen er kjent som Sharpeville-massakren. 

Sørafrikanske myndigheter benyttet massakren som påskudd til å forby både PAC og ANC. Sobukwe led en av de verste skjebnene til noen av anti-apartheid forkjemperne. Han ble arrestert sammen med ANCs ledelse og plassert på Robben Island. Han ble løslatt i 1968, men ble nektet å forlate fengselsøyen. Han døde ti år senere etter å ha levd ensom i en hytte uten annen menneskelig kontakt enn med sine hvite fangevoktere. PAC som politisk parti overlevde hele forbudstiden i eksil, men smuldret langsomt opp uten sin karismatiske leder.

PAC i dag
I 1990 ble partiet legalisert sammen med ANC. I 1994 ble partiet representert i parlamentet, men har siden vært preget av indre splid, og har dermed ikke blitt det opposisjonspartiet mange trodde det ville bli. Under parlamentsvalget i 2009 fikk det under 0,5% av stemmene.

Eksterne lenker
 

Politiske partier i Sør-Afrika
Antirasisme
Politiske partier etablert i 1959
1950-årene i Sør-Afrika
Type 85

Type 85 er en serie kinesiske stridsvogner. De ble først annonsert av produsenten Norinco tidlig i 1989. Chassiset er basert på den tidligere Type 80.

Varianter 

 Type 85-II – 105 mm riflet kanon, 44 granater om bord.
 Type 85-IIA – noe tyngre enn Type 85-II, 46 granater om bord.
 Type 85-IIM – 125 mm glattløpet kanon, offentliggjort i 1992.
 Type 85-IIAP – produsert i Pakistan.

Kilder 

 Jane's Armour and Artillery, ISBN 0-7106-1542-6

Stridsvogner
Västergötland

Må ikke forveksles med Västra Götalands län
Västergötland er et landskap i Götaland i det vestre Sverige mellom Bohuslän, Halland og Kattegat i vest, Dalsland, Vänern og Värmland i nord samt Närke, Vättern og Småland i øst.

Västergötland består overveiende av fruktbart slettelandskap. Over sletten hever det seg karakteristiske platåfjell som Kinnekulle, Billingen og Ålleberg. Göta älv danner i stor grad grensen mot Bohuslän. I Västergötland ligger blant annet den grunne Hornborgasjön som er kjent for sitt fugleliv, spesielt tranedansen. Landskapet har 32 000 registrerte fornminner. Kronprinsesse Victoria og prins Daniel er hertugpar av Västergötland.

Geografi

Byer i Västergötland 
 Alingsås
 Borås
 Falköping
 Göteborg
 Hjo
 Lidköping
 Mariestad
 Mölndal
 Skara
 Skövde
 Tidaholm
 Trollhättan
 Ulricehamn
 Vänersborg
Gästrikland

Gästrikland er et landskap i det sørøstlige Norrland. Det grenser i sør til Uppland, i vest til Dalarna og Västmanland, og i nord til Hälsingland. Med unntak av et lite område ligger hele Gästrikland innenfor Gävleborgs läns grenser. Landskapet har 1 800 registrerte fornminner.

Kommuner
Gävle
Hofors
Ockelbo
Sandviken
Uppland

Uppland er et landskap i Svealand i det østlige Sverige. Uppland grenser i sør til Södermanland, i vest til Västmanland, i nordvest til Gästrikland og i øst til Østersjøen. Landskapet har 150 000 synlige fornminner.

Største byer
Stockholm
Uppsala
Enköping
Norrtälje

Se også
Liste over slott og herregårder i Uppland
Uppsala län
Stockholms län
Helsingland

Hälsingland er et landskap i det sørlige Norrland i Sverige. Det grenser i sør til Gästrikland, i vest til Dalarna og Härjedalen og i nord til Medelpad. Landskapet har 150 000 synlige fornminner. Hälsingland tilsvarer grovt sett den nordlige delen av Gävleborgs län. Den svenske Ostkakan stammer fra Hälsingland. Prinsesse Madeleine er hertuginne av Hälsingland og Gästrikland.

Etymologi
Hälsingland har fått sitt navn fra Tore Helsing, som rømte fra Jemtland på 700-tallet.

Snorre skiver: Soneson til Kjetil var Tore Helsing; han rømte fra en draps-sak i Jemtland og øst over til skogane som der ligger, og bygget opp bosteder. Dit søkte mykje folk med han. Dette landet kallar dei Helsingland.

Referanser

Landskap i Sverige
Oksidasjon

Oksidasjon er en kjemisk reaksjon der oksidasjonstallet til et stoff øker, og er den ene halvdelen av den kjemiske reaksjonen som skjer i en redoksreaksjon. Det motsatte er reduksjon. Det er forskjellige måter et stoff kan bli oksidert på, de mest kjente er ved at et stoff gir fra seg elektroner, tar opp oksygen eller gir fra seg 2H+.

Bakgrunn 
Eksempler på reaksjonene er gitt under: 

S2O82- + Pb ↔ 2SO42- + Pb2+

Her er det Pb som blir oksidert og det kan en se i halvreaksjonen som er vist under: 

Pb ↔ Pb2+ + 2e- 

På venstre siden av reaksjonslikningen er oksidasjonstallet til Pb = 0 og på høyre siden av reaksjonslikningen er  oksidasjonstallet til Pb = +II. 

CH3(CH2)2OH ↔ CH3CH2CHO + 2H+

ved hjelp av et oksidasjonsmiddel som f eks H2O2.

På venstre siden av reaksjonslikningen er oksidasjonstallet til C i CH2OH gruppen = -I og på høyre siden av reaksjonslikningen er oksidasjonstallet til C i CHO gruppen = +I

CH3CH2CHO ↔ CH3CH2COOH

ved hjelp av et oksidasjonsmiddel som f eks H2O2 i en løsning av H+.

På venstre siden av reaksjonslikningen er oksidasjonstallet til C i CHO gruppen = +I og på høyre siden av reaksjonslikningen er oksidasjonstallet til C i COOH gruppen = +III. 

Et atom som gir fra seg en eller flere elektroner i en kjemisk reaksjon, blir oksidert. Slike kjemiske reaksjoner kalles «reduksjons – oksidasjons reaksjoner». En substans kan brukes som antioksidant ved at det oksiderer lettere enn en annen substans som skal beskyttes mot oksidering. Ett eksempel er en jernplate som galvaniseres med tinn eller bly. 

I all forbrenning i luft- med eller uten flamme – er det et stoff som binder seg til oksygenet (O2) i nærheten. En slik reaksjon kaller vi også oksidasjon, og de nye stoffene som dannes kaller vi oksider. 

Oksidering av metaller kalles korrosjon, og oppleves for det blotte øyet som tæring av metaller. Rust og irring er to eksempler på resultater av oksideringsprosesser.

Kjemiske reaksjoner
Fiskebåt (organisasjon)

Fiskebåt (tidligere Fiskebåtredernes Forbund) er en interesse- og arbeidsgiverorganisasjon for den norske havfiskeflåten. Fiskebåt har hovedkontor i Ålesund og avdelingskontor i Tromsø og Bergen.

Fiskbåt arbeider etter følgende visjon: «En miljøvennlig og lønnsom fiskeflåte som leverer sunn mat fra bærekraftige bestander i verdens reneste havområder.»

Organisasjonen, som ble stiftet i 1946, skiftet i 2013 navn fra Fiskebåtredernes Forbund til Fiskebåt. Orgnaisasjonen har rundt 180 medlemsfartøy (2017). Forbundet er tilsluttet Norges Fiskarlag. Styreleder i Fiskebåt er Jonny Berfjord og administrerende direktør er Audun Maråk.

Medlemsfartøyene i Fiskebåt er fra 2014 organisert i tre regionlag, Fiskebåt Nord, Fiskebåt Vest og Fiskebåt Sør.

De viktigte arbeidsområdene til Fiskebåt er: Bi- og multilaterale fiskeriavtaler, som blant annet omfatter reguleringer av fisket i
internasjonalt farvann og nasjonale reguleringer av fiskeriene, blant annet fordeling av kvoteandeler mellom grupper. Andre arbeidsområder er næringsøkonomiske saker (skatter og avgifter mv.) og  rekruttering til yrkene i havfiskeflåten, blant annet utdanningsspørsmål.

Tarifforhandlinger med arbeidstakerorganisasjonene (Norsk Sjømannsforbund, Det norske maskinistforbund, Norsk Sjøoffisersforbund).

Bistand til medlemmene i enkeltsaker, både næringspolitisk og som arbeidsgiver.

Referanser

Eksterne lenker
 Hjemmeside

Norske fiskeriorganisasjoner
Norske arbeidsgiverforeninger
Etableringer i 1946
Øystein Øysteinsson Møyla

Øystein Øysteinsson Møyla (norrønt Eysteinn Meyla; født 1157 på ukjent sted, død 1177 i slaget på Re på Re i Vestfold) var den første lederen av birkebeinerne. På Øretinget i 1176 ble han  utropt til konge av Norge. Det norrøne ordet «Meyla» betyr «vesle møy» eller «lita jente», og tilnavnet fikk han på grunn av sin unge alder og barnslige utseende.

Øystein Møyla var sønn av kong Øystein II Haraldsson, som var konge av Norge fra ca. 1142 til 1157 og regjerte sammen med sine brødre Inge Krokrygg (regjeringstid 1136 til 1161) og Sigurd Munn (regjeringstid 1136 til 1155). Da Øystein Haraldsson i den første fasen av borgerkrigene ble drept i maktkampen mot broren Inge Krokrygg, samlet tilhengerne hans seg først under Sigurd Munns sønn, Håkon Herdebrei. Håkon ble imidlertid nedkjempet av Erling Skakke under slaget ved Sekken, nær Veøya i Romsdalen allerede i 1162. 

I 1174 dannet Erling Skakkes motstandere en flokk som fikk tilnavnet birkebeinerne. Med Øystein Møyla som leder inntok de Trondheim, og på Øretinget i 1176 utropte de ham til konge. Øystein Møyla og birkebeinerne gjorde deretter opprør mot Erling Skakke og hans unge sønn, kong Magnus V Erlingsson, som regjerte i perioden 1161–1184. I januar 1177 ble birkebeinerne grundig slått i slaget på Re. Øystein Møyla kom seg unna, men ble drept av en bonde da han ba om grid. Dette slaget er det siste som nevnes i Snorres  Heimskringla.

Birkebeinernes neste leder var Sverre Sigurdsson som regjerte som Norges konge fra 1184 til sin død i 1202.

Referanser 

Norske monarker
Birkebeinere
Fødsler i 1157
Dødsfall i 1177